
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА

от ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО:  Упълномощаване на представител на Община Бургас за участие в извънредно заседание на общото събрание на Асоциацията по ВиК и определяне на позицията и мандата по решенията, посочени в дневния ред 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл.33, ал.5 от Правилника за организацията и дейността на общинския съвет и взаимодействието му с общинската администрация на Община Бургас, приет с решение на Общински съвет-Бургас, Протокол № 4/04.12.2015 г., моля,  настоящата докладна записка да бъде включена в дневния ред на предстоящото заседание на Общински съвет Бургас, като неотложна, по следните съображения:

В Община Бургас е постъпила покана от Областния управител на област Бургас с изх. №91-08-54/24.06.2016 г. за участие в извънредно заседание на общото събрание на Асоциацията по ВиК-Бургас и придружително писмо изх. №91-08-54(1)/29.06.2016 г. с разработения от Дружеството Бизнес план за регулаторен период от 01.01.2017 г. до 31.12.2021 г. 
На извънредното заседание на общото събрание, в съответствие с предложения дневен ред, следва да се обсъди и съгласува Бизнес плана на оператора „Водоснабдяване и канализация“ ЕАД, гр. Бургас за следващия регулаторен период от 01.01.2017 г. до 31.12.2021 г., както и да бъде прието решение за препоръчителния размер на вноската на Държавата в бюджета на Асоциация по ВиК- Бургас за 2017 г., в размер на 20 000 (двадесет хиляди) лева.
С оглед осигуряването на участие в извънредното заседание на общото събрание на Асоциацията по ВиК-Бургас е необходимо да бъде упълномощен представител на Община Бургас и да се определи мандата му при гласуване на решенията.

Съгласно чл.198 ал. 3 и ал. 5 от Закона за водите, представителят на Общината в Асоциацията по ВиК е Кметът, като при невъзможност той да участва, Общинският съвет определя друг представител. Позицията и мандатът на представителя на общината за заседанията на общото събрание на Асоциацията по ВиК се съгласуват по ред, определен от Общинския съвет.
Предвид планираната дата за провеждане на извънредното заседание на общото събрание на Асоциацията по ВиК-Бургас, а именно 28.07.2016 г., е необходимо допускане на предварително изпълнение на предлаганото решение, при условията на чл. 60, ал.1 от Административнопроцесуалния кодекс. 

Предвид гореизложеното, на основание чл.198 ал. 3 и ал. 5 от Закона за водите, предлагам Общински съвет Бургас да вземе следните:

РЕШЕНИЯ:

І. Упълномощава Кмета на Община Бургас, представител по Закона за водите с право да гласува по решенията, посочени в дневния ред на предстоящото девето Общо събрание на Асоциацията по В и К – Бургас, както следва:

1. Обсъждане и съгласуване на основание чл. 198в, ал. 4, т. 5 от Закона за водите на Бизнес плана на оператора „Водоснабдяване и канализация“ ЕАД, гр. Бургас за следващия регулаторен период от 01.01.2017 г. до 31.12.2021 г. – „ЗА“
2. Приемане решение за препоръчителния размер на вноската на Държавата в бюджета на Асоциация по ВиК- Бургас за 2017 г., в размер на 20 000 (двадесет хиляди) лева. - „ЗА“ 
II. Определя г-жа Руска Димитрова Бояджиева – заместник-кмет „Европейски политики, околна среда“ за представител на Община Бургас в извънредното заседание на общо събрание на Асоциацията по ВиК-Бургас, при невъзможност на Кмета на Община Бургас да участва лично в Общото събрание на Асоциацията по ВиК-Бургас за приемане на посочените решения.
III. Допуска предварително изпълнение на основание на чл. 60, ал.1 от Административнопроцесуалния кодекс.
Приложения на магнитен носител:
1. Проект на бюджет за 2017 г. на Асоциация по ВиК на обособена територия, обслужвана от  „Водоснабдяване и канализация“ ЕАД, гр. Бургас. 
2. Справка за определяне размера на вноските в проекта на бюджет за 2017 г. на членовете на Асоциацията по ВиК-Бургас
3. Писмена обосновка на проект на бюджет за 2017 г. на Асоциация по ВиК на обособената територия, обслужвана от  „Водоснабдяване и канализация“ ЕАД, гр. Бургас.
4. Бизнес план на оператора „Водоснабдяване и канализация“ ЕАД, гр. Бургас за следващия регулаторен период от 01.01.2017 г. до 31.12.2021 г.
5. Покана за провеждане на извънредно общо събрание на Асоциацията по ВиК-Бургас.
С уважение,
ДИМИТЪР НИКОЛОВ

Кмет на Община Бургас

Съгласувал:

Руска Бояджиева – Зам. Кмет „Европейски политики, околна среда“

Съгласувал:

Златина Георгиева – Директор на Дирекция ПНО

Изготвил:

Елена Иванова – гл. експерт отдел ИП
